Hanfu

Ang Hanfu ay sinauna at makabagong kasuotan ng mga Stino. Mayroon itong malalim na ugat sa kasaysayan ngunit bahagi din ng kasalukuyang moda at kultura.Ang Hanfu (Pinapayak na Tsino: 汉服; Tradisyunal na Tsino: 漢服; pinyin: Hànfú, lit. “Kasuutang Han”), na kilala rin bilang Hanzhuang (Pinapayak na Tsino: 汉装; Tradisyunal na Tsino: 漢裝; pinyin: Hànzhuāng), ay ang tradisyonal na anyo ng pananamit ng mga Han Chinese mula pa noong ika-2 milenyo BCE. May ilang kinikilalang estilo ng Hanfu tulad ng ruqun (pang-itaas na kasuotan na may mahabang palda), aoqun (pang-itaas na kasuotan na may mahabang paldang panloob), beizi, shenyi, at shanku (pang-itaas na kasuotan na may ku pantalon). Una itong lumitaw mahigit 2,000 taon na ang nakalilipas noong Dinastiyang Han at isinusuot ng mga Han Chinese sa loob ng maraming siglo. Ang maluluwag na kasuotan, malapad na manggas, at patong-patong na disenyo ay nagpapakita ng kagandahan at tradisyon ng sinaunang Tsina. Bawat dinastiya ay may sariling estilo ng Hanfu. Sa makabagong panahon, muling sumikat ang Hanfu. Maraming kabataan ang nagsusuot nito tuwing pista, pictorial, at maging sa araw-araw  

Sa tradisyon, ang Hanfu ay karaniwang binubuo ng paofu (mahabang damit), o ru (dyaket) bilang pang-itaas na isinusuot kasama ng qun (palda) bilang pang-ibaba. Bukod sa kasuotan, kabilang din sa Hanfu ang iba’t ibang aksesorya gaya ng panakip-ulo, sapatos, sinturon, alahas, yupei (palamuti sa sinturon), at pamaypay na hawak. Sa kasalukuyan, nakikilala na ang Hanfu bilang tradisyonal na kasuotan ng etnikong Han at muling umuusbong bilang bahagi ng moda, lalo na sa mga kabataang Han Chinese sa Tsina at maging sa diaspora ng mga Tsino sa iba’t ibang bansa     

Pagkatapos ng Dinastiyang Han, nagkaroon ng iba’t ibang estilo ang Hanfu gamit ang sari-saring tela at masalimuot na teknik sa paggawa ng tela, lalo na sa mabilis na pag-unlad ng sericulture (pag-aalaga ng mga silkworm). Malaki rin ang impluwensya ng Hanfu sa tradisyonal na pananamit ng mga karatig na kultura sa loob ng saklaw ng kulturang Tsino, gaya ng Hanbok ng Korea, Kimono (Wafuku) ng Hapon, Ryusou ng Ryukyu, at Áo giao lĩnh ng Vietnam.           .   . 
Kategorya:Mga artikulong naglalaman ng teksto sa wikang Tsino
Kategorya:Mga artikulong naglalaman ng teksto sa wikang Tsinong tradisyonal
Kategorya:Mga artikulong naglalaman ng teksto sa wikang Tsinong pinapayak
Kategorya:Kultura ng Tsina